text: पश्चिमी दिल्ली के तीस हजारी को पूर्वी दिल्ली के शाहदरा से जोड़ने वाले पूर्ण एलिवेटेड कॉरिडोर में नयी ‘ऑटोमैटिक फेयर कलेक्शन’ (ए एफ सी) प्रणाली भी लगी थी जिसमें स्वचालित गेट मशीन, टिकट बिक्री और टिकट जांच मशीन शामिल थीं। शाहदरा-तीस हजारी के बीच छह स्टेशन हैं। उन्होंने कहा कि नई एएफसी प्रणाली में कोई दिक्कत होने की स्थिति में प्रबंध के तहत टोकन और स्मार्ट कार्ड के अतिरिक्त कागज के टिकट भी रखे गए थे। अधिकारी ने कहा कि उद्घाटन के दिन वाजपेयी ‘‘कश्मीरी गेट मेट्रो स्टेशन से एकदम नई मेट्रो ट्रेन में सवार हुए थे।’’